Koupavoguro stadionas

Koupavoguro stadionas (isl. Kópavogsvöllur) – daugiafunkcis stadionas Koupavoguro mieste (Islandija), į pietryčius nuo miesto centro. Daugiausia naudojamas futbolo varžyboms, čia namų rungtynes žaidžia Breidablik Kopavogur klubas. Stadione kelerias rungtynes yra žaidusi Islandija. Iš šiaurės vakarinės pusės yra žiūrovų tribūna, stadione nėra įrengtas dirbtinis apšvietimas. Istorija Stadionas atidarytas 1975 m. birželio 7 d. rungtynėmis tarp vietos „Breidablik“ klubo ir svečių Vikingur Olafsvik komandos. 2008 m. atidaryta nauja tribūna – didžiausia Islandijoje, 2008–2009 m. stadionas renovuotas. 2019 m. stadiono žolė pakeista dirbtine danga. Šaltiniai